Bucuresti

Bucuresti ta kapital i suidat mas grandi di Rumania. E siudat tin un poblashon di mas of menos 1.883.425 habitante (2011) i un área di 228 kilometer kuadrá. E ta sirbi komo sentro polítiko, ekonómiko, kultural i siéntífiko di e pais.

 Historia 
E origen di București ta data di siglo diessinku, ora ku prins Vlad III (konosí tambe komo Vlad Țepeș) a menshoná e siudat pa promé biaha den un dokumento di 1459. Pa siglo diesnuebe, București a bira kapital di Rumania i a desaroyá ku influensia di estilo arkitektóniko oropeo, motibu pa kual el a risibí e sobrenomber "Paris di Oriente".

 Demografía 
București tin un poblashon mayormente rumano, pero tambe komunidatnan minoritario di hungaro, roma, armenio i hebreonan. Idioma ofisial ta rumano.

 Ekonomia 
București ta un di e siudatnan ku un ekonomia mas fuerte den sùitost di Oropa. E ta sede di gobièrnu, bankonan grandi, kompania multinashonal i industria teknológiko i servisio.

 Kultura i turismo 
Den București tin hopi institushon kultural inkluso e Teater Nashonal di Rumania, e Filarmónica George Enescu, i varios museo manera Museo Nashonal di Historia i Museo di Arte Nashonal. Un atrakshon notabel ta e Palasio di Parlamento, un di e edifisionan mas grandi na mundu.

 Transportashon 
E siudat tin un ret di metro, outobus i tram ku ta konektá su distritonan, komo ku su dos aeropuerto grandi: Aeropuerto Internashonal Henri Coandă i Aeropuerto Aurel Vlaicu.

Category:Rumania
Category:Siudadnan